text: শ্যামল চক্রবর্তী ভারতের কমিউনিস্ট পার্টি (মার্ক্সবাদী) দলের একজন রাজনৈতিক নেতা। তিনি পশ্চিমবঙ্গ থেকে রাজ্যসভায় সাংসদ নির্বাচিত হয়েছিলেন। এবং তিনি পশ্চিমবঙ্গের পূর্বতন বামফ্রন্ট সরকারের মন্ত্রীও ছিলেন।
  
  রাজনৈতিক জীবন
  শ্যামল চক্রবর্তী ২০০২ সাল থেকে আমৃত্যু তার দল ভারতের কমিউনিস্ট পার্টি (মার্ক্সবাদী)র কেন্দ্রীয় কমিটির সদস্য ছিলেন। ১৯৭৩ থেকে ১৯৭৯ অবধি শ্যামল চক্রবর্তী ভারতের ছাত্র ফেডারেশনএর পশ্চিমবঙ্গ কমিটির সভাপতি এবং সর্বভারতীয় কমিটির সহ-সম্পাদক ছিলেন। তিনি ১৯৮২ পশ্চিমবঙ্গের পরিবহন মন্ত্রী হন এবং ১৯৯৬ সাল পর্যন্ত এই দায়িত্ব পালন করেন। শ্যামল চক্রবর্তী ১৯৮১ থেকে ১৯৯৬ সাল পর্যন্ত মানিকতলা বিধানসভা কেন্দ্রএর বিধায়ক ছিলেন। প্রবীণ এই বামপন্থী নেতা ২০২০ সালের ৬ই আগস্ট কোভিড-১৯ আক্রান্ত হয়ে মারা যান।
  
  তথ্যসূত্র
  
  বিষয়শ্রেণী:২০২০-এ মৃত্যু
  বিষয়শ্রেণী:পশ্চিমবঙ্গের রাজ্যসভা সদস্য
  বিষয়শ্রেণী:ভারতে কোভিড-১৯ মহামারীতে মৃত্যু
title: শ্যামল চক্রবর্তী